Vana Euroopa" vananeb. Need, kes unistavad Euroopa Liidust kui vastukaalust USA ülivõimule, peaksid jätkama oma lõunauinakut. Kui muljetavaldav Euroopa Liidu selleaastane laienemine ka polnud - rääkimata 12 riiki hõlmava rahaliidu edukast projektist - on reaalsus siiski see, et demograafia määrab EL-u rahvusvahelise mõju ja tähtsuse aina kahanema. Langeva sündivuse ja kasvava eluea tõttu võib Lääne-Euroopa keskmine vanus vähem kui 50 aastaga kerkida üle 40. Seega on Euroopa sõltuvusmäär" (dependency ratio) - mittetöötavate kodanike arv iga töötava kodaniku kohta - määratud muutuma halvavalt kõrgeks. Lühidalt, Vana Euroopa saab peatselt tõeliselt vanaks.